Someron sakaristo

Someron sakaristo on keskiaikainen kivisakaristo, joka sijaitsee Somerolla. Varojen loppuessa sakaristo jäi ainoaksi toteutuneeksi osaksi keskiaikaisesta kivikirkkohankkeesta. Se rakennettiin todennäköisesti 1490-luvun lopulla. Kivisakaristo sijaitsee nykyisellä Someron hautausmaalla sen vanhassa osassa, entisellä Someron kirkkomaalla, Someron Kirkkojärven rannassa, missä on säilynyt myös vuonna 1774 rakennetun kellotapulin runko-osa. Nykyinen Someron kirkko rakennettiin vuosina 1853–1859 vanhan kirkkomaan eteläpuoliselle mäelle. Uuden kirkon valmistuttua kivisakariston yhteydessä sijainnut, vuonna 1668 rakennettu puinen Someron ristikirkko purettiin vuonna 1864. Vuonna 2009 julkaistussa Museoviraston valtakunnallisesti merkittävien kulttuuriympäristöjen luettelossa Someron kirkkoympäristö, josta Someron sakaristo on osa, on määritelty valtakunnallisesti merkittäväksi rakennetuksi kulttuuriympäristöksi. Katso myös Luettelo Suomen keskiaikaisista kivikirkoista Lähteet Hiekkanen, Markus: Someron kirkkorakennukset keskiajalla. (Teoksessa: Somero ja Somerniemi 1449–1999. Someron ja Somerniemen seurakunnan historia) Somero: Someron seurakunta ja Somerniemen seurakunta, 1999. ISBN 952-91-1221-1 Viitteet Aiheesta muualla Kuvia tai muita tiedostoja aiheesta Someron sakaristo Wikimedia Commonsissa Someron sakaristo Museoviraston rakennusperintörekisterissä (Arkistoitu – Internet Archive) Viitattu 4.5.2009 Hiekkanen, Markus: Someron kivikirkkohanke ja kivisakaristo. (Teoksessa: Somero ja Somerniemi 1449–1999. Someron ja Somerniemen seurakunnan historia, ss. 37–47) Somero: Someron seurakunta ja Somerniemen seurakunta, 1999. ISBN 952-91-1221-1